Document ID: 31978L1031

Direktiva Sveta
z dne 5. decembra 1978
o približevanju zakonodaje držav članic, ki se nanaša na avtomatske kontrolne in sortirne tehtnice
(78/1031/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ker v različnih državah članicah tako za konstrukcijo kot metode nadzora kontrolnih in sortirnih tehtnic veljajo obvezne določbe, ki se med državami članicami razlikujejo in zato ovirajo trgovino s takimi tehtnicami; ker je zato treba te določbe med seboj približati;
ker so bili z Direktivo Sveta 71/316/EGS z dne 26. julija 1971 o približevanju zakonodaje držav članic, ki se nanašajo na skupne določbe za merilne instrumente in metode meroslovnega nadzora [4], kakor je bila nazadnje spremenjena z Direktivo 72/427/EGS [5], določeni postopki odobritve EGS za vzorec in prve overitve EGS; ker je v skladu s to direktivo treba določiti tehnične zahteve, ki morajo biti izpolnjene pri izdelavi in obratovanju kontrolnih in sortirnih tehtnic, da se lahko uvažajo, tržijo in prosto uporabljajo, potem ko so bile na njih opravljene zahtevane kontrole in ko so bile opremljene z zahtevanimi oznakami in napisi,
SPREJEL NASLEDNJO DIREKTIVO:
Člen 1
Ta direktiva ureja avtomatske kontrolne in sortirne tehtnice. Te tehtnice so opredeljene v oddelku 1 priloge.
Člen 2
V prilogi so opisane tiste kontrolne in sortirne tehtnice, ki lahko nosijo oznake in napise EGS.
Biti morajo predmet odobritve EGS za vzorec in predložene v prvo overitev EGS.
Člen 3
Nobena država članica ne sme zaradi njihovih meroslovnih značilnosti preprečiti, prepovedati ali omejiti dajanja na trg ali začetka uporabe avtomatskih kontrolnih in sortirnih tehtnic, ki nosijo oznako odobritve EGS za vzorec ali oznako prve overitve EGS.
Člen 4
1. Države članice sprejmejo zakone in druge predpise, potrebne za uskladitev s to direktivo, v osemnajstih mesecih od notifikacije te direktive. O tem takoj obvestijo Komisijo.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5
Ta direktiva je naslovljena na države članice.
V Bruslju, 5. decembra 1978

Labels: 7
3
16
15